《喜晤尹拜石即与言别》
清代·朱景英

怀君逾浃岁，相见复相怜。霜雪寒如此，风波险故然。

宿春蛮徼路，倚棹海门船。聚散嗟何促，含情共远天。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。